
В изпълнение на Административен договор за предоставяне на безвъзмездна финансова помощ № BG05M9OP001-2.056-0003-2014BG05M2OP001-C01 от 06.07.2021 г., за реализацията на Проект “Социално – икономическа интеграция на уязвими групи-интегрирани мерки за подобряване достъпа до образование в гр. Ловеч“, финансиран по Оперативна програма „Наука и образование за интелигентен растеж“ 2014-2020 г., съфинансирана от Европейския съюз чрез Европейските структурни и инвестиционни фондове, приоритетна ос: „Образователна среда за активно социално приобщаване“, процедура BG05M9OP001-2.056 „Социално – икономическа интеграция на уязвими групи – интегрирани мерки за подобряване достъпа до образование“ –Компонент  2.


ОУ „СВ. СВ. КИРИЛ И МЕТОДИЙ“ – ЛОВЕЧ

обявява свободни както следва: 
· Ръководител на група за извънкласни дейности по музика – 1 място, считано от 01.10.2021 г. 
· Ръководител на група за извънкласни дейности по изобразително изкуство – 1 място, считано от 01.10.2021 г.
· Сътрудник на терен – 1 място, считано от 01.11.2021 г. 
        Адрес на местоработата: ОУ „Св. Св. Кирил и Методий“, гр. Ловеч, ул. „Бачо Киро“ № 5

1. Основни отговорности на ръководителите на групите за извънкласни дейности по изобразително изкуство и музика: 
· Проучва интересите на учениците, чрез провеждане на анкета.
· Изготвя тематичен и часови график за провеждане на часовете .
· Изготвя и отчита пред директора ежемесечни отчети за работата в групата.
· Попълва и представя на директора  ежеседмични присъствени листове.
· Разпределя пропорционално необходимите материали и консумативи за работа в групата.
· Изготвя и представя на директора заявки за закупуване на материали и консумативи за работа в групата, съобразно планираното по проекта.
· Участва в дейности по популяризиране и публично представяне на проекта.
· Създава и поддържа в процеса на работа атмосфера и дисциплина, които благоприятстват и стимулират добър психологически климат, коректни взаимоотношения, конструктивно общуване и сътрудничество; насърчава социалното включване и сближаване.
· В своята работа е длъжен да не допуска форми на пряка и непряка дискриминация.
· Води установената за целта на групата документация.
· Изпълнява и други задължения, възложени от директора, свързани с цялостната дейност за реализиране на проекта.

2. Основни отговорности на сътрудника на терен:
1. Изготвя списък с далечноживеещите семейства на учениците.
2. Изготвя дневен и часови график за провеждане на посещенията на терен.
3. Осъществява регулярни посещения и индивидуални срещи с родителите на учениците, застрашени от отпадане от училище. 
4. Предоставя помагала и материали за работа на семействата на учениците. 
5. Изготвя и отчита пред директора ежемесечни отчети за работата си.
6. Попълва и представя на директора  ежеседмични присъствени листове от проведените срещи с родителите.
7. Разпределя пропорционално необходимите материали и консумативи за осъществяване на работния процес.
8. Изготвя и представя на директора заявки за закупуване на материали и консумативи за работа в групата, съобразно планираното по проекта.
9. Участва в дейности по популяризиране и публично представяне на проекта.
10. Създава и поддържа в процеса на работа коректни взаимоотношения, конструктивно общуване и сътрудничество със семействата; насърчава социалното включване и сближаване.
11. В своята работа е длъжен да не допуска форми на пряка и непряка дискриминация.
12. Води установената за целта документация.
13. Изпълнява и други задължения, възложени от директора, свързани с цялостната дейност за реализиране на проекта.

Форма на назначаване: срочен трудов договор 
Работно време: почасово/непълно 
Кандидатстване: на място в ОУ „Св. Св. Кирил и Методий“ – Ловеч до 30.09.2021 г. 
Необходими документи: професионална  автобиография, заявление 

Проект  „Социално-икономическа интеграция на уязвими групи – интегрирани мерки за подобряване достъпа до образование в гр. Ловеч“, финансиран от Оперативна програма „Наука и образование за интелигентен растеж“, съфинансирана от Европейския съюз чрез Европейските структурни и инвестиционни фондове.

